** UNIVERZA V MARIBORU  PEDAGOŠKA FAKULTETA**

**PRAKTIČNO USPOSABLJANJE I.**

(poročilo pri predmetu pedagogika)

Avtor: S. G. Mentor: red. prof. dr. M. P.

Zagorje, 2010

**KAZALO**

[1. UVOD 2](#_Toc251511434)

[2. PRVA PRAKSA (23.10.2009) 3](#_Toc251511435)

[3. DRUGA PRAKSA (6.11.2010) 3](#_Toc251511436)

[4. TRETJA PRAKSA (20.11.2009) 4](#_Toc251511437)

[5. ČETRTA PRAKSA (18.12.2009) 5](#_Toc251511438)

[6. PETA PRAKSA (8.1.2010) 7](#_Toc251511439)

[7. DODATNA OPAŽANJA 8](#_Toc251511440)

[8. ZAKLJUČEK 9](#_Toc251511441)

# UVOD

Kot študentka prvega letnika sem opravljala integrirano prakso na mariborski osnovni šoli Tabor I.

Na osnovni šoli smo opravljale 6 praks. Vzdušje v razredih je bilo vse prej kot enolično. V vsakem razredu je bilo prijetno poslušati in tudi opazovati posamezne učence, prav tako pa tudi učiteljev odnos ter komunikacijo, do učencev. Komunikacija in odnos do učencev in prav tako tudi do nas študentk, sta bila v vsakem posameznem razredu popolnoma drugačna. Kljub temu pa je bilo obiskovanje prakse prijetno, saj smo se seznanile z načinom dela, poučevanjem, uporabo sankcij.

# PRVA PRAKSA (23.10.2009)

* Pogovor z ravnateljico
* Seznanitev s šolo in s katerimi dejavnostmi se ukvarja
* Zaradi prepozne obvestitve nas učiteljice niso mogle sprejeti v razred, ker niso imele čas za pripravo.
* Komunikacija z ravnateljico je bila primerna, vse kar smo jo vprašale je znala odgovoriti, razložila nam je celoten postopek in načrte v tem šolskem letu.
* Sprehodile smo se po šoli, obiskale 3. razred in spregovorile z učiteljem računalništva.
* Učiteljica v 3. razredu nas je lepo pozdravila, prav tako tudi učitelj računalništva. Z nami so vzpostavili pozitivno komunikacijo.

# DRUGA PRAKSA (6.11.2010)

* Obiskale smo 3 razrede.
  + Prvi dve uri smo bile v 1. razredu, kjer so otroci sedeli v krogu, učiteljica je sedela med njimi. Pogovarjali so se o pretekli snovi (jeseni).
* Učiteljica vodi pogovor o jeseni, ima avtoriteto, saj jo učenci poslušajo in ubogajo. Učenci ne govorijo drug čez drugega, so naučeni, da morajo za začetek govora dvigniti roko.
* Učiteljica je skušala motivirati učence, ki niso bili najbolj motivirani, še zaspani.
* Učiteljica je stalno spodbujala v pogovor vse učence, tudi tiste, ki niso bili najbolj zainteresirani.
* Pogovor je vodila tako učiteljica kot tudi vzgojiteljica.
* Učiteljica je vsako besedo, ki jo otrok ni razumel opisala na zelo nazoren način, podala nekaj primerov.
* Po pogovoru je vzgojiteljica prebrala zgodbico, učiteljici nato vodita komunikacijo o knjigi.
* Da bi zgodbico čim bolj znali so po pogovoru jo poskušali uprizoriti učenci. Nekaterim je šlo zelo dobro, drugim spet manj saj so imelo malo treme.
* Učenci skupaj z učiteljicama zapojejo pesmico, kar kaže na to, da učiteljici nenehno spodbujata učence h komunikaciji in sodelovanju.
* Ko učenci postanejo nemirni jih učiteljica opozori in se umirijo.
* Učiteljici imata v razredu vzpostavljen red in disciplino.
* Ko je potrebo učence večkrat opozoriti naj bodo tiho učiteljica tudi nekoliko povzdigne glas.
* Otroci so med poukom zelo dejavni, saj so med risanjem »žepne pravljice« peli pesmice.
  + Drugi dve uri smo bile v 2. A razredu.
* Učiteljica jih je za začetek ure motivirala s pravljico, ki je govorila o črki D.
* Pravljica je že nakazovala o čem bo tema pogovora pri pouku.
* Učijo se pisati črko D
* Učiteljica se sprehaja po razredu, pregleduje če imajo vsi pravilno napisano, če pravilno sedijo in držijo svinčnik.
* Na koncu so morali oddati zvezke v katere so pisali črke. Ena izmed učenk je zamudila z oddajo in ji zato učiteljica zvezka ni vzela, čeprav je bila zamuda minimalna (2-3 minute).
* Komunikacija učiteljica-učenci je dokaj primerna, vendar občasno povzdigne glas, ker je en učenec zelo nemiren.
* Motiviranje učencev niti ni tako dobro, glede na to, da so po končanem pisanju risali in ustvarjali črke, veliko učencev je bilo zelo počasnih, saj niso bili ravno zainteresirani, risanje je trajalo predolgo, zato je ura postala dolgočasna, učenci pa so postajali vse bolj nemirni in so počeli vse druge stvari, kot pa barvali.
  + Zadnji dve uri smo bile v 5. A
* Ura je bila zanimiva, predmet družba.
* Učenci si bili pridni, zbrani za delo
* Delali so v skupinah, najprej preberejo snov v učbeniku, nato odgovarjajo na vprašanja.
* Red in mir v razredu sta bila vzpostavljena
* Učiteljica ima avtoriteto, zna motivirati, saj je nenehno hodila od ene do druge skupine, k sodelovanju je spodbudila tudi nas študentke.
* Motivacija učiteljica-učenci primerna, ni nič povzdignila glasu.
* Pomagala je dvema učencema, s posebnimi potrebami, manjša zbranost, koncentracija pri delu v skupinah.
* Poleg tega, da je hodila od skupine do skupine se je ustavila tudi pri nas in nam razložila kako ponavadi potekajo ure pri družbi.

# TRETJA PRAKSA (20.11.2009)

* + Prvi dve uri v drugem razredu
* Jutranje prebujanje, učiteljica se odloči za igrico dan/noč.
* Učiteljica zna ohranjati red in mir, opominja jih tudi na pravilno držo pri sedenju.
* Učiteljica se odloči, da prebere pravljico, učenci jo opomnijo, da so jo že brali, to učiteljice ne zmede.
* Učence motivira tako, da glasno berejo zgodbico. Na vrsto pride vsak učenec.
* Komunikacija učiteljica-učenci je primerna, ne povzdigne glasu.
* Vidi se, da ima učiteljica avtoriteto, saj zna narediti red in mir in ga tudi ohraniti. Ima tudi nadzor nad celotnim razredom, saj je en izmed učencev skoraj zaspal in je takoj opazila ter ga opozorila, ga je poklicala in spodbudila k sodelovanju.
* Pri uri matematike je učence motivirala z delom v skupini, organizirala je manjše tekmovanje med skupinami, saj so si učenci sami izmislili račune in jih zastavljali drugim učencem. Učili so se med igro.
  + Drugi dve uri smo preživele v tretjem razredu.
* Učiteljica je pripovedovala zgodbico Moj dežnik je lahko balon.
* Pripovedovala je zelo zanimivo, saj so jo učenci zelo zbrano poslušali. Učence je po koncu pripovedovanja motivirala z branjem. Učenci so glasno brali. Nekateri so brali bolje drugi slabše. Kar je tudi posledica poznega opismenjevanja v devetletni šoli.
* Po končanem branju so imeli likovno vzgojo, risali so stavbe, skušali prikazati 3D prostor. Da je bilo delo zanimivejše jim je učiteljica prižgala radio in so poslušali otroške pesmice, otroci so ob risanju peli.
* Vzdušje v tem razredu je bilo res prijetno.
* Komunikacija učiteljica-učenec odlična, niti enkrat ni povzdignila glasu, posvetila se je vsakemu učencu, ima tudi avtoriteto, saj noben učenec ni zganjal hrupa.
* Ohranjena red in disciplina.
* Učiteljica je tudi nam namenila nekaj besed in nam razložila kako poteka delo v tretjem razredu.
  + OPB (obvezno podaljšano bivanje)
* V OPB smo se seznanile z načinom dela.
* Učiteljica nam je pokazala posebni dnevnik za vpisovanje dodatnih dejavnosti, ki jih imajo določeni učenci.
* Komunikacija primerna, ohranjen red in mir
* Učenci se zavedajo kaj je njihova naloga, zato naredijo nalogo, se mal poigrajo in gredo na kosilo. Po kosilu sledi igra, nato zopet naloga in potem se odpravijo ven če je lepo vreme.
* Učiteljica je namenila nekaj besed tudi nam, da nam je povedala kakšne dejavnosti potekajo v OPB.

# ČETRTA PRAKSA (18.12.2009)

* + 1. Ura delo s posebnimi otroki (specialna pedagoginja)
* pedagoginja je delala z učenko Evo iz prvega razreda.
* Eva ima problem zbranosti pri reševanju nalog.
* Pedagoginja jo je zato stalno morala motivirati, včasih je tudi morala nekoliko povzdigniti glas, da jo je Eva spet začela poslušati.
* Pedagoginja nam je povedala, da se ponavadi z Evo spreta, ker noče delati nalog, ali pa jo sploh ne posluša. Tega ob naši prisotnosti nismo videle.
* Za uspešno delo jo je morala nenehno spodbujati, motivirati, z igro sta ponavljali števila do 5, ter poznavali oblike likov.
* Komunikacija je bila uspešna, ob vsakem pravilnem odgovoru jo je pedagoginja pohvalila, s tem je bila tudi Eva bolj motivirana za delo.
  + Obisk knjižnice s prvimi razredi
* S prvimi razredi smo se odpravile v knjižnico na pravljično uro.
* Red in disciplina nista bila ravno najbolj vzpostavljena, saj je zelo dolgo trajalo, da so bili vsi učenci pripravljeni za odhod, čeprav smo tudi študentke pomagale pri oblačenju in zavezovanju rutic.
* Učiteljici nekako nista vedeli kako bi učence čim hitreje pripravile za odhod.
* Ko smo hodili proti knjižnici sta obe učiteljici bili spredaj, kar se mi ne zdi pravilno. Ne glede na to, da smo bile študentke zraven, bi morala biti ena spredaj in zadaj, tako bi vzpostavili neko avtoriteto.
* Tudi kolona ni bila poravnana, vsak učenec je hodil malo postrani in navsezadnje smo bili razpršeni po celem pločniku in še po kolesarski stezi.
* Ena izmed učiteljic je nato kar naenkrat povzdignila glas, ko je videla da hodijo učenci po kolesarski stezi. Prišla je na konec vrste.
* Komunikacija ni bila najboljša, z nami nobena ni komunicirala.
* Učence nista znali motivirati.
* V knjižnici je »osramotila« učenca, ki je delal nemir, saj je moral za kazen stati. Z besedami ga nobena ni znala umiriti.
* Ko smo se vrnili nazaj v šolo in so se učenci slekli in sezuli, sta se nam zelo težko zahvalili za pomoč pri spremstvu in oblačenju.
  + Še ena ura pri pedagoginji
* na koncu smo preživele še eno uro pri pedagoginji.
* Delala je z učencema (fant, deklica) iz petega razreda, ki imata prav tako težave pri učenju in opismenjevanju (spuščata črke, besede, ločila).
* Komunikacija primerna, saj se učiteljica z njima lepo pogovarjala, spodbujala ju je k pravilnemu govorjenju.
* Učila sta se s pomočjo zgodbice, ki jo je učiteljica najprej prebrala, nato pa sta jo poskušala učenca sestaviti v pravilnem vrstnem redu.
* Pedagoginja je med tem, ko sta učenca sestavljala zgodbico, razložila, kako dela z njima, kakšne naloge jima daje, kako poteka ura, kako ju motivira za delo. Pedagoginja je vsekakor bila pripravljena odgovarjati na naša vprašanja.

# PETA PRAKSA (8.1.2010)

* + Prvi dve uri smo bile v tretjem razredu
* V razredu relativno malo učencev (12, 2 sta manjkala)
* Pouk je nekoliko poseben, saj je pri urah prisotna študentka, ki opravlja prakso in se pripravlja na zaključni izpit.
* Komunikacija učiteljica-študentka odlična, zelo dobro se dopolnjujeta pri pouku, učenju, razlagi snovi.
* Učili so se »Koliko je ura?«
* Učiteljica nas je povabila k sodelovanju, saj so morali učenci izdelati uro, s katero so si potem pri učenju pomagali.
* Učencem je šla izdelava ur in nato tudi poznavanje časa dobro od rok.
* Komunikacija učiteljica-učenci primerna, nikoli ni povzdignila glasu, ohranjena red in disciplina.
* Drugo uro so odšli v računalniško učilnico, kjer so ponavljali predloge in jih skušali pravilno vstaviti v poved.
* Jaz sem pomagali učenki s posebnimi potrebami, ki je potrebovala nekoliko več razlage in več primero, da je razumela smisel naloge, primera. Učiteljica me je takoj na začetku ure opozorila na to, da deklica rabi več pomoči in razlage.
* Tudi pri tej uri je bila komunikacija pravilna, niso vpili, govorili drug čez drugega, delo je bilo zanimivo.
* Učiteljica vsekakor zna motivirati učence, da so bolj zbrani pri delu in, da je to delo zanimivo, drugačno.
  + Nato smo obiskale 5 razred
* prva ura je bila matematika, druga ura nivojski pouk slovenščine (2. nivo)
* Pri matematiki so se učili novo snov, potence.
* Razlaga je bila neprimerna, saj so učenci snov samo prepisali iz table. Učiteljica ni razložila po svoje, s svojimi besedami kako se rešujejo potence.
* Naredila ni nobenega primera na tablo.
* Učenci so sami hodili pred tablo in reševali primere, če ga slučajno kdo ni znal, ga je poslala nazaj v klop in poklicala drugega, brez, da bi učencu, ki ni razumel razložila še enkrat.
* Komunikacija je bila katastrofalna, saj je enemu izmed učencev rekla, če bo imel papir za okras, ker ga ni odnesel v smeti.
* Ko je deklica rekla »ajaaa..« (ugotovila je kako se potence rešujejo), ji je učiteljica rekla: » Aja se ponoči.«
* Odnos do učencev je bil resnično neprimeren, vendar pa je očitno, da so se učenci tega že navadili.
* Potem pa je bila nivojska ura slovenščine z isto učiteljico.
* Zopet je bila komunikacija zelo neprimerna.
* Na začetku ure je razdelila liste, za navodila je dejala, da so napisana na listu. Skupaj niso rešili nobenega primera, zato je bilo reševanje nalog težje, saj vsi niso razumeli.
* Ko so pregledali nalogo, se je samo pritoževala, da nihče ne zna brati navodil ter, da bi morali predloge že znati uporabljati.
* Vsak učenec, ki je imel napačne stavke, mu je rekla naj se nauči brati navodila, ogleda pa naj si tudi primer, ki je podan na začetku naloge.
* Če smo jo študentke kaj vprašale nam je odgovorila, drugače pa je bila tiho.
  + Ura v OPB z učiteljico Majo
* Učiteljica se nam je predstavila, ker je večina učencev odšla na nemščino jih je ostalo v razredu zelo malo in je zato komunicirala z nami, nam razložila kako poteka delo, kaj otroci ponavadi počnejo, ko imajo čas za igranje.
* Vzdušje je bilo zelo sproščeno.
* Ohranjen red in mir.
* Učiteljica ima avtoriteto, saj so jo takoj upoštevali, če je koga opozorila, naj bo nekoliko tišje.

# DODATNA OPAŽANJA

* Komunikacija med učitelji na hodniku ni prisotna. Opazila sem jo le pri redkih učiteljih, ponavadi med učitelji, ki učijo paralelni razred. Med drugimi pa je skoraj da ni bilo.
* Tudi nas so nekateri učitelji gledali nekoliko postrani in so nam zelo težko odzdravili nazaj.
* Učenci so med odmori zelo živahni, mogoče celo preveč, saj tekajo po hodniku gor in dol, se mečejo po tleh in zganjajo hrup.
* Konfliktnih situacij ni bilo.

# ZAKLJUČEK

Menim, da je praksa v prvem letniku zelo koristna, saj s tem marsikdo lahko ugotovi ali ga delo z otroki veseli ali ne. Poleg tega pa tudi pridobivamo izkušnje, ki jih študenti v starem sistemu izobraževanja niso mogli pridobivati, saj so bili postavljeni takoj pred učence. Opazovanje na praksi je res zanimivo, čeprav pogrešam malo več dela z otroki in vključevanja pri izdelovanju kakšnih izdelkov.